# 3.2 Offentlig saksbehandling Generelle retningslinjer

# Offentlighetsloven og forvaltningsloven gjelder for stat og kommune og når omstillingsarbeidet organiseres som:

* Program i kommunen (utvalg)
* Interkommunalt samarbeidsorganer
* Aksjeselskap

For aksjeselskap gjelder forvaltningsloven og offentlighetsloven for deler av virksomheten som dreier seg om saksbehandling av tildeling av omstillingsmidler. Aksjeselskaper som driver kommersiell virksomhet, vil falle utenfor forvaltningsloven. Offentlighetsloven kommer til anvendelse dersom kommunen eier mer enn halvparten av selskapet. Dersom et aksjeselskap skal ivareta omstillingsarbeidet må det være 100% eid av det offentlige, slik at det kan anses som kommunens forlengede arbeid for næringsutviklingsarbeid.

## Hvilke dokumenter er offentlig

* Saksdokumenter, journaler, register for organet er åpent for innsyn dersom ikke annet følger av lov eller forskrift med hjemmel i lov

### Unntak fra offentlighetsloven

* Opplysninger som er underlagt taushetsplikt i lov eller i medhold av lov
* Dokumenter som er utarbeidet som en del av den interne saksforberedelsen
* Anbudsdokumenter fram til valg av leverandør

## Klage på vedtak

* Hvis noen ber om innsyn i et dokument og ikke har mottatt svar innen fem virkedager regnes det som avslag
* Klage på vedtak om innsyn skal behandles av nærmeste overordnede forvaltningsorgan

### Forvaltningsloven, habilitet

* Programleder i omstillingsarbeidet avgjør selv om vedkommende er inhabil i saksforberedelsen av en søknad
* Omstillingsstyret avgjør selv om et styremedlem er inhabilt i behandlingen av en sak. Er et styremedlem inhabil, fratrer vedkommende under behandlingen av saken og det protokolleres at vedkommende fratrådte under behandlingen av denne saken

#### Saksbehandlingstid

* Saker skal forberedes og avgjøres uten ugrunnet opphold
* I enkeltvedtak skal det gis foreløpig svar dersom henvendelsen ikke kan besvares i løpet av en måned

## Taushetsplikt

Ansatte i omstillingsorganisasjonen og medlemmer av omstillingsstyret har taushetsplikt om opplysninger i søknader som gjelder:

* Personlige forhold
* Forretningsmessige hemmeligheter

## Klage på enkeltvedtak

* Enkeltvedtak skal begrunnes
* Enkeltvedtak kan påklages av en part eller annen med rettslig klageinteresse i saken til det forvaltningsorgan som er nærmest overordnet det organ som har fattet vedtaket (formannskapet evt. kommunestyret)
* Klagefrist tre uker fra det tidspunkt innberetning av vedtaket er kommet fram til vedkommende part

## Prinsipper om offentlighet

Omstillingsmidler kommer inn under bestemmelsene i Kommuneloven, Lov om offentlighet og Lov om behandlingsmåten i forvaltningssaker.

[Navn på omstillingsorganisasjonen] skal tilstrebe maksimal offentlighet for derigjennom å informere og involvere alle aktører. [Navn på omstillingsorganisasjonen] skal holde offentligheten orientert om arbeidet gjennom f.eks. egen web-side, sosiale medier, pressemeldinger og distribusjon av årsrapport.

## For saksbehandlingen fremheves følgende

Det som i medhold av lov ikke kan unndras offentlighet er offentlig, ref. offentlighetsloven § 5a. og Forvaltningslovens § 13, 13 a, b og c.

Saker som søker ber unntatt fra offentlighet må vurderes spesielt, og dersom dette ikke kan unndras (ref. Pkt. 1 over) skal søker meddeles dette med mulighet til å trekke saken tilbake.

## Forholdet til media

Det anbefales at *kun* Styreleder og Programleder eller den de i det enkelte tilfelle bemyndiger, som skal uttale seg til media.